Source: http://www.legex.ro/Ordin-3677-2012-119491.aspx
Timestamp: 2020-07-11 23:25:36+00:00

Document:
Ordinul 3677/2012 | Legislatie gratuita
Ordinul Nr.3677 din 04.04.2012
ACT PUBLICAT ÎN MONITORUL OFICIAL NR. 244 din 11 aprilie 2012
În conformitate cu dispoziţiile Legii educaţiei naţionale nr. 1/2011, cu modificările şi completările ulterioare, ale Legii nr. 288/2004 privind organizarea studiilor universitare, cu modificările şi completările ulterioare, şi ale Legii nr. 172/1998 privind ratificarea Convenţiei cu privire la recunoaşterea atestatelor obţinute în învăţământul superior în statele din regiunea Europei, adoptată la Lisabona la 11 aprilie 1997,în baza Hotărârii Guvernului nr. 49/1999 privind înfiinţarea Centrului Naţional de Recunoaştere şi Echivalare a Diplomelor şi a Ordinului ministrului educaţiei, cercetării şi tineretului nr. 4.022/2008*) privind organizarea şi funcţionarea Centrului Naţional de Recunoaştere şi Echivalare a Diplomelor, cu modificările ulterioare,*) Ordinul nr. 4.022/2008 nu a fost publicat în Monitorul Oficial al României, Partea I.în conformitate cu Ordinul ministrului educaţiei, cercetării, tineretului şi sportului nr. 3.223/2012 pentru aprobarea Metodologiei de recunoaştere a perioadelor de studii efectuate în străinătate,în temeiul Hotărârii Guvernului nr. 536/2011 privind organizarea şi funcţionarea Ministerului Educaţiei, Cercetării, Tineretului şi Sportului, cu modificările şi completările ulterioare,ministrul educaţiei, cercetării, tineretului şi sportului emite prezentul ordin. Articolul 1(1) Centrul Naţional de Recunoaştere şi Echivalare a Diplomelor recunoaşte, în vederea accesului pe piaţa forţei de muncă, nivelul actelor de studii obţinute în străinătate care nu corespund celor 3 cicluri de studii universitare tip Bologna implementate în România.(2) Instituţiile de învăţământ superior acreditate din România echivalează actele de studii obţinute în străinătate care nu corespund celor 3 cicluri de studii universitare tip Bologna implementate în România, în vederea continuării studiilor în România în cadrul aceluiaşi ciclu de studii universitare cu cel absolvit în străinătate.(3) Actele de studii obţinute în străinătate care corespund celor 3 cicluri de studii universitare tip Bologna implementate în România, din punctul de vedere al duratei, numărului de credite transferabile acumulate şi al specializării, se recunosc şi se echivalează în continuare de către Centrul Naţional de Recunoaştere şi Echivalare a Diplomelor. Articolul 2(1) Echivalarea şi recunoaşterea studiilor prevăzute la art. 1 alin. (1) şi (2) se aplică pentru:a)diplome de licenţă care nu corespund numărului minim de credite/ani de studii aprobat prin hotărâre a Guvernului pentru programele de studii şi specializările acreditate/autorizate din România; b)diplome de master a căror durată, cumulată cu durata ciclului de studii universitare de licenţă, nu atestă cel puţin 300 de credite de studii transferabile. (2) Diplomele care dau acces la învăţământ superior obţinute în străinătate se echivalează sau se recunosc de către Centrul Naţional de Recunoaştere şi Echivalare a Diplomelor, în vederea admiterii în România la ciclul I - studii universitare de licenţă. Articolul 3(1) Instituţiile de învăţământ superior elaborează o metodologie proprie pentru echivalarea şi recunoaşterea diplomelor prevăzute la art. 2.(2) Centrele de resurse de informare şi documentare, denumite în continuare CRID, înfiinţate în baza art. 2 din Metodologia de recunoaştere a perioadelor de studii efectuate în străinătate, aprobată prin Ordinul ministrului educaţiei, cercetării, tineretului şi sportului nr. 3.223/2012, pun în aplicare dispoziţiile metodologiei menţionate la alin. (1).(3) În procedura de evaluare în vederea recunoaşterii şi/sau a echivalării diplomelor prevăzute la art. 2, CRID-urile analizează şi verifică:a)statutul instituţiei de învăţământ superior emitente; b)nivelul diplomei; c)numărul de ani de studii; d)numărul de credite/puncte transferabile acumulate; e)domeniul de studiu/profilul/programul de studiu/ specializarea/forma de învăţământ; f)curriculumul; g)volumul de muncă/rezultatele învăţării; h)calificarea profesională. Articolul 4Dosarele de echivalare sau recunoaştere care se încadrează în prevederile art. 1 alin. (3), depuse la instituţiile de învăţământ superior, se transmit de către aceste instituţii Centrului Naţional de Recunoaştere şi Echivalare a Diplomelor, cu respectarea cadrului general de organizare şi desfăşurare a admiterii în cele 3 cicluri de studii universitare. Articolul 5Prevederile prezentului ordin se aplică cetăţenilor din statele membre ale Uniunii Europene, ale Spaţiului Economic European şi din Confederaţia Elveţiană. Articolul 6De la data intrării în vigoare a prezentului ordin, instituţiile de învăţământ superior transmit Centrului Naţional de Recunoaştere şi Echivalare a Diplomelor, la fiecare 6 luni, o statistică cu privire la situaţia dosarelor de echivalare a diplomelor menţionate la art. 2 alin. (1). Articolul 7Centrul Naţional de Recunoaştere şi Echivalare a Diplomelor şi instituţiile de învăţământ superior vor duce la îndeplinire prevederile prezentului ordin. Articolul 8Prezentul ordin se publică în Monitorul Oficial al României, Partea I. Ministrul educaţiei, cercetării, tineretului şi sportului, Cătălin Ovidiu Baba
COMENTARII la Ordinul 3677/2012
Momentan nu exista niciun comentariu la Ordinul 3677 din 2012
Alte acte pe aceeaşi temă cu Ordin 3677/2012

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8